Document ID: 32004R0574

Title and Content:
Κανονισμός (ΕΚ) αριθ. 574/2004 της Επιτροπής της 23ης Φεβρουαρίου 2004 για την τροποποίηση των παραρτημάτων I και III τoυ κανονισμού (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου για τις στατιστικές των αποβλήτων (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων(1), και ιδίως το άρθρο 1 παράγραφος 5 και το άρθρο 6 στοιχείο β), Εκτιμώντας τα ακόλουθα: (1) Δυνάμει του άρθρου 6 τoυ κανονισμού (ΕΚ) αριθ. 2150/2002, η Επιτροπή οφείλει να θεσπίσει τις λεπτομέρειες σχετικά με την εφαρμογή του παρόντος κανονισμού. (2) Βάσει του άρθρου 6 στοιχείο β) τoυ κανονισμού (ΕΚ) αριθ. 2150/2002, η Επιτροπή μπορεί να αναπροσαρμόσει τις προδιαγραφές των παραρτημάτων του. (3) Βάσει του άρθρου 1 παράγραφος 5 τoυ κανονισμού (ΕΚ) αριθ. 2150/2002, η Επιτροπή οφείλει να καθορίσει πίνακα αντιστοιχίας μεταξύ της στατιστικής ονοματολογίας του παραρτήματος III και του καταλόγου των αποβλήτων που καταρτίστηκε με την απόφαση 2000/532/ΕΚ της Επιτροπής(2). (4) Ο κανονισμός (ΕΚ) αριθ. 2150/2002 πρέπει συνεπώς να τροποποιηθεί ανάλογα. (5) Τα μέτρα που προβλέπονται από τον παρόντα κανονισμό είναι σύμφωνα με την επιτροπή του στατιστικού προγράμματος που συστάθηκε δυνάμει της απόφασης 89/382/ΕΟΚ, Ευρατόμ του Συμβουλίου(3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα του κανονισμού (ΕΚ) αριθ. 2150/2002 τροποποιούνται ως εξής: 1. Στο τμήμα 2 του παραρτήματος I, η παράγραφος 1 αντικαθίσταται από το κείμενο που ορίζεται στο παράρτημα I του παρόντος κανονισμού. 2. Το παράρτημα III αντικαθίσταται από το κείμενο που ορίζεται στο παράρτημα II του παρόντος κανονισμού. Άρθρο 2 Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Φεβρουαρίου 2004.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 343
4256

EuroVoc IDs (Expanded): 343
4256

Dataset Source: meu

Split: train